ᓇᓗᓇᐃᕐᓯᔾᔪᑎ: ᐃᓱᓕᖁᓪᓗᒍ ᓈᒻᒪᖏᑦᑐᖅᑕᖃᕐᓂᖅ, ᐃᓱᓕᖁᓪᓗᒍ ᐊᔪᕐᓴᓗᐊᖃᑦᑕᕐᓂᖅ

ᐅᕙᖓ, ᐊᑎᓕᐅᖅᑐᖓ, ᑐᑭᓯᔪᖓ ᐊᔪᕐᓴᓗᐊᕐᓂᖅ ᓱᕋᐃᓂᐅᒻᒪᑦ ᑭᒃᑯᑐᐃᓐᓇᐃᑦ ᐱᔪᓐᓇᐅᑎᖏᓐᓂᒃ ᐃᑉᐱᒋᔭᐅᑦᑎᐊᕆᐊᖃᕐᓂᖏᓐᓂᓪᓗ, ᐊᒻᒪᓗ ᑲᓇᑕᐅᑉ ᒐᕙᒪᒃᑯᖏᑦ ᑲᒪᒋᔭᔅᓴᕆᓪᓗᓂᔾᔪᒃ ᐊᒻᒪᓗ ᒪᓕᒐᖅᑎᒍᑦ ᑲᒪᒋᔭᔅᓴᖃᕐᖓᑕ ᑲᔪᓯᑎᑦᑎᓗᑎᒃ ᑲᑦᑐᖓᐃᕈᑎᒋᓯᒪᓂᕋᖅᑕᖏᓐᓂᒃ ᓄᓇᕐᔪᐊᓕᒫᒥ ᑭᒃᑯᑐᐃᓐᓇᐃᑦ ᐱᔪᓐᓇᐅᑎᖏᓐᓄᑦ ᐊᒻᒪᓗ ᐋᖅᑭᐅᒪᐃᓐᓇᑎᑦᑎᓂᕐᒧᑦ ᑐᕌᒐᖏᓐᓂᒃ.

ᑐᑭᓯᔪᖓ ᐊᔪᕐᓴᓗᐊᕐᓂᖅ ᓈᒻᒪᖏᓪᓚᕆᑦᑐᒥᒃ ᐊᑦᑐᐃᓂᖃᓲᖑᒻᒪᑦ ᓄᓇᓖᑦ ᐃᓚᖏᓐᓂᒃ ᐱᔾᔪᑎᒋᓪᓗᒋᑦ ᐋᖅᑭᓯᒪᓂᐅᔪᓂᑦ ᓈᒻᒪᖏᓐᓂᐅᔪᑦ ᐱᓕᕆᔾᔪᓯᕆᕙᑦᑕᑎᓐᓂᒃ ᐊᒻᒪᓗ ᑎᒥᖁᑎᑦᑎᓐᓂᒃ. ᑕᒪᓐᓇ ᐱᖃᓯᐅᔾᔨᒻᒪᑦ ᑭᒃᑯᑐᐃᓐᓇᕐᓂᑦ ᐊᓪᓚᓂᑦ, ᐃᓄᓐᓂᑦ, ᐊᓪᓚᖓᔪᓂᑦ, ᕿᕐᓂᖅᑐᓂᒃ, ᐊᒻᒪᓗ ᑭᒃᑯᑐᐃᓐᓇᓕᒫᑦᑎᐊᓂᑦ ᐊᐅᖃᑎᒋᙱᑕᑦᑎᓐᓂᒃ; ᐊᕐᓇᓂᑦ ᐊᒻᒪᓗ ᐊᖑᑕᐅᓂᒃᑯᑦ ᐊᕐᓇᐅᓂᒃᑯᑦ ᐊᔾᔨᐅᖏᓐᓂᕋᕐᐸᑦᑐᓂᑦ ᑭᒃᑯᑐᐃᓐᓇᕐᓂᑦ; ᑭᒃᑯᑐᐃᓐᓇᐃᑦ ᑎᒥᒃᑯᑦ ᐊᔪᕈᑎᓖᑦ, 2SLGBTQQIA+, ᐊᐃᑉᐸᖃᙱᑦᑐᑦ, ᐅᕝᕙᓘᓐᓃᑦ ᑲᓇᑕᐅᑉ ᐊᓯᐊᓃᙶᕐᓯᒪᔪᑦ ᑭᓪᓕᖃᕈᑎᓖᑦ; ᐊᒻᒪᓗ ᓱᕈᓰᑦ, ᐃᓄᑐᖃᐃᑦ, ᐃᓅᓱᑦᑐᐃᓪᓗ ᐃᓐᓇᕈᕐᐸᓪᓕᐊᔪᑦ ᑲᒪᔨᖃᕐᐸᑦᑐᑎᒃ.

ᓇᓗᓇᐃᕐᓯᕗᖓ ᐱᓕᕆᖃᑎᖃᕐᓂᐊᕐᓂᕋᖅᑐᖓ ᒪᓕᒐᓕᐅᖅᑎᐅᖃᑕᐅᔪᓂᑦ ᒪᓕᒐᓕᐅᕐᕕᔾᔪᐊᕐᒥ, ᒥᓂᔅᑕᓂᑦ, ᐊᒻᒪᓗ ᐃᑦᑑᑎᐅᖃᑕᐅᔪᓂᑦ ᐃᓘᓐᓇᖏᓐᓂᒃ ᑭᒡᒐᖅᑐᐃᕕᐅᔪᓂᑦ ᐊᑐᓯᖁᓪᓗᒋᑦ ᑲᔪᓯᑎᑕᐅᔪᓐᓇᓪᓚᕆᑦᑐᓂᑦ ᑐᕌᒐᕐᓂᑦ, ᐱᓕᕆᕕᐅᓂᐊᖅᑐᓂᑦ ᐋᖅᑭᓯᒪᓂᖏᑎᒍᑦ ᐊᒻᒪᓗ ᑮᓇᐅᔭᖅᑑᑎᔅᓴᓂᑦ ᐊᔪᕐᓴᓗᐊᖃᑦᑕᕐᓂᐊᓗᒃ ᐊᑐᖅᑕᐅᔪᓐᓃᖁᓪᓗᒍ ᑕᒪᒃᑯᓇᙵᑦ ᐊᔾᔨᒌᑦᑐᒥᒃ−ᐃᓕᖅᑯᓯᖃᕐᕕᐅᖃᑦᑕᕈᒪᔪᓄᑦ ᑭᒃᑯᑐᐃᓐᓇᕐᓄᑦ. ᑕᒪᓐᓇ ᑲᔪᓯᒍᓐᓇᕐᓂᐊᕋᑦᑎᒍ, ᓇᓗᓇᐃᕐᓯᕗᖓ ᐱᓕᕆᖃᑎᖃᕐᓂᐊᕐᓂᕋᖅᑐᖓ ᐊᓪᓚᐃᑦ, ᐃᓄᐃᑦ, ᐊᓪᓚᖓᔪᐃᓪᓗ ᒐᕙᒪᒃᑯᖏᓐᓂᒃ ᐊᒻᒪᓗ ᑎᒥᖏᓐᓂᒃ, ᐊᒻᒪᓗᑦᑕᐅᖅ ᐊᓯᖏᓐᓂᒃ ᐊᔾᔨᒌᑦᑐᒥᒃ−ᐃᓕᖅᑯᓯᖃᕐᕕᐅᖃᑦᑕᕈᒪᔪᓄᑦ ᑲᑐᔾᔨᖃᑎᒌᑉᐸᑦᑐᓄᑦ ᐊᒻᒪᓗ ᐃᓚᒋᔭᐅᔪᓄᑦ ᑭᒃᑯᑐᐃᓐᓇᐃᑦ ᑲᑐᔾᔨᖃᑎᒌᖏᓐᓄᑦ ᐋᖅᑭᔅᓱᐃᓂᕐᒧᑦ, ᐊᑐᓕᖅᑎᑦᑎᓂᕐᒧᑦ, ᓇᐅᑦᑎᕐᓱᖃᑦᑕᓂᕐᒧᓪᓗ ᐊᑐᐊᒐᕐᓂᑦ ᓈᒻᒪᑦᑐᓂᑦ ᐅᕙᒍᑦ ᑭᒃᑯᑐᐃᓐᓇᐅᓪᓗᑕ ᐱᔪᓐᓇᐅᑎᑦᑎᓐᓄᑦ ᑲᒪᒋᔭᔅᓴᒫᑦᑎᓐᓄᑦ ᐊᒻᒪᓗ ᑐᙵᕕᓕᓐᓂᒃ ᑭᒃᑯᑐᐃᓐᓇᐃᑦ ᐊᑐᕐᓯᒪᔭᖏᑎᒍᑦ ᐊᔪᕐᓴᓗᐊᖃᑦᑕᓂᕐᒥᒃ ᐊᒻᒪᓗ ᐊᓯᖏᓐᓂᒃ ᓇᓕᐊᓐᓂᑐᐃᓐᓇᖅ ᐋᖅᑭᓯᒪᓂᖏᑎᒍᑦ ᓈᒻᒪᖏᑦᑐᓕᔾᔪᑕᐅᕙᑦᑐᓂᑦ.

**ᐱᓗᐊᖅᑐᒥᓪᓗ, ᓇᓗᓇᐃᕐᓯᔾᔪᑎᖃᖅᑯᖓ ᐃᑲᔪᕐᓰᓂᐊᕐᓂᕋᖅᑐᖓ ᒪᓕᒐᓕᐅᖅᑕᐅᓂᖏᓐᓂᒃ ᐅᑯᐊ ᑐᕌᒐᐃᑦ, ᐃᓚᒋᔭᐅᓪᓗᑎᒃ ᓈᒻᒪᑦᑐᑦ ᑲᓇᑕᐅᑉ ᒐᕙᒪᒃᑯᖏᓐᓂ ᐱᕈᕐᐸᓪᓕᐊᑎᑕᐅᔪᑦ ᐊᒻᒪᓗ ᑲᒪᒋᔭᐅᒍᒫᕐᓂᐊᖅᑐᑦ ᐸᕐᓇᐅᑏᑦ:**

* ᖃᐅᔨᒪᒋᐊᑦᑎᐊᕐᓗᑎᒃ ᐊᑐᕋᔅᓴᐅᖏᓐᓇᕋᓗᐊᕐᒪᖔᑕ **ᐊᑦᑕᓇᙱᑦᑐᑦ ᐃᒦᑦ ᐃᒥᕐᐸᑦᑕᕗᑦ** 2023 ᖃᓂᒋᔭᖓᓂ ᐊᒻᒪᓗ ᓈᒻᒪᔅᓯᑎᓪᓗᒋᑦ, ᐃᓕᖅᑯᓯᖅᑎᒍᑦ ᓈᒻᒪᑦᑐᑦ, **ᐆᒻᒪᑦᑎᐊᕆᓐᓇᖅᑐᑦ ᓂᖀᑦ** ᐅᑭᐅᖅᑕᖅᑐᒥ ᓄᓇᓕᐅᔪᓂᑦ ᐊᒻᒪᓗ ᐊᓪᓚᐃᑦ ᓄᓇᖏᓐᓂ ᖃᓂᒋᔭᖓᓂ 2025. **ᓂᕿᓂᑦ ᐊᔪᕐᓴᖃᑦᑕᕐᓂᖅ** ᐊᑐᖅᑕᐅᔪᓐᓃᕐᓗᓂ ᐃᓘᓐᓇᖏᓐᓄᑦ 2030 ᖃᓂᒋᔭᖓᓂ.
* ᐋᖅᑮᓗᑎᒃ **ᖃᑦᑏᓐᓇᐅᓂᕐᐹᕆᔪᓐᓇᖅᑕᖏᓐᓄᒃ ᑭᓪᓕᖃᕐᓗᑎᒃ ᑮᓇᐅᔾᔭᓴᒍᑕᐅᕙᑦᑐᑦ** ᑭᒃᑯᑐᐃᓐᓇᓕᒫᓄᑦ ᓄᓇᓕᓐᓄᑦ ᑲᓇᑕᒥ, ᑎᑭᐅᑎᑎᓪᓗᒋᑦ 60%ᖏᓐᓄᑦ ᐊᑯᓐᓂᖓᓂ ᑮᓇᐅᔾᔭᔅᓴᒍᑕᐅᕙᑦᑐᓄᑦ ᐃᓘᓐᓇᖏᓐᓄᑦ ᑲᓇᑕᒥᐅᓄᑦ ᖃᓂᒋᔭᖓᓂ 2025.
* ᐊᑐᖅᑕᐅᖏᑦᑎᐊᒻᒪᕆᓕᕐᓗᓂ **ᐃᓪᓗᔅᓴᒥᒃ ᓯᐊᖅᑲᖃᑦᑕᕐᓂᐊᓗᒃ ᐊᒻᒪᓗ ᐊᖏᕐᕋᖃᙱᓐᓂᖅ** ᖃᓂᒋᔭᖓᓂ 2030, ᖃᐅᔨᓴᖃᑦᑕᕐᓗᒋᑦ ᑎᑎᖅᑲᐃᑦ ᖃᐅᔨᒪᑦᑎᐊᕐᓂᐊᕋᑦᑕ ᓈᒻᒪᑦᑐᒥᒃ ᐱᕙᓪᓕᐊᓕᕐᒪᖔᑦᑕ ᓯᕗᓂᑦᑎᓐᓄᑦ ᐱᕙᓪᓕᐊᑎᓪᓗᑕ. ᐱᓇᐃᓗᑕᐅᕙᑦᑐᑦ ᐋᖅᑭᓪᓗᒋᑦ ᑮᓇᐅᔭᖃᖅᑎᑦᑎᔪᓐᓇᓂᕐᒧᑦ ᓄᓇᓕᕋᓛᖑᓂᕐᓴᓂᑦ ᐃᓪᓗᖔᖓᓂᓪᓗ ᓄᓇᓕᓐᓂᑦ ᐃᓄᒋᐊᓐᓂᕐᓴᓂᑦ ᐃᓪᓗᓕᕆᓂᕐᒧᑦ ᐊᒻᒪᓗ ᐊᖏᕐᕋᖃᙱᑦᑐᓄᑦ ᑕᕝᕙᓴᐃᓐᓇᖅ (ᐃᕐᖐᓐᓇᖅ).
* ᐊᑐᖅᑕᐅᔪᓐᓃᑎᓪᓗᒍ **ᐋᓐᓂᐊᖅᑐᓕᕆᔾᔪᑎᑎᒍᑦ ᐃᑲᔪᖅᑕᐅᔾᔪᑎᒋᒋᐊᓕᖏᓐᓂᒃ ᐃᑲᔫᑎᖃᖃᑦᑕᖏᓐᓂᐅᔪᖅ** ᐱᔾᔪᑎᖃᖅᑐᑎᒃ ᑮᓇᐅᔭᓂᑦ ᓄᖅᑲᖓᔾᔪᑎᖃᕐᓂᕐᒥᒃ ᓯᕕᑦᑐᕆᐊᕐᓗᒍ ᑲᓇᑕᒥ ᑭᒃᑯᑐᐃᓐᓇᓕᒫᓄᑦ ᐋᓐᓂᐊᖅᑐᓕᕆᔾᔪᓯᐅᕙᑦᑐᖅ ᐃᓚᒋᔭᐅᖃᑦᑕᓂᐊᕐᖓᑕ ᓄᓇᓕᓐᓂᑦ, ᐃᓕᖅᑯᓯᖅᑎᒍᑦ ᓈᒻᒪᑦᑐᑦ ᐊᑐᖅᑕᐅᔪᓐᓇᐸᑦᑐᑦ ᑭᒃᑯᑐᐃᓐᓇᐃᕐᓄᑦ ᑮᓇᐅᔭᖃᖅᑎᑕᐅᔪᑦ ᐃᓅᓕᓴᐅᑎᑖᕈᑎᐅᕙᑦᑐᑦ, ᐃᓱᒪᓕᕆᔾᔪᑎᐅᕙᑦᑐᑦ, ᑭᒍᑎᓕᕆᔾᔪᑎᐅᕙᑦᑐᑦ, ᐃᔨᓕᕆᔾᔪᑎᐅᕙᑦᑐᑦ, ᐊᒻᒪᓗ ᑎᒥᖏᓐᓄᑦ ᐃᑲᔫᑎᐅᕙᑦᑐᑦ ᖃᓂᒋᔭᖓᓂ 2025.
* ᖃᐅᔨᒪᒋᐊᑦᑎᐊᕐᓂᖅ ᐃᓚᒌᓕᒫᑦ ᐊᑐᕋᔅᓴᖃᕋᓗᐊᕐᒪᖔᑕ ᐊᑭᓕᓐᓂᑦ ᐅᓇᒻᒥᓇᖅᑐᓂᑦ, ᓇᓕᐊᓐᓄᑐᐃᓐᓇᖅ ᐋᖅᑭᓯᒪᓂᓕᓐᓂᑦ, ᐊᑐᐃᓐᓇᐅᔪᓂᑦ, ᑭᒃᑯᑐᐃᓐᓇᕐᓅᖓᔪᓂᑦ ᑮᓇᐅᔭᖃᖅᑎᑕᐅᔪᓂᑦ, ᐊᒻᒪᓗ ᐃᓕᖅᑯᓯᖅᑎᒍᑦ ᓈᒻᒪᑦᑐᓂᑦ **ᓱᕈᓯᓛᕐᓄᑦ ᐃᓕᓐᓂᐊᕆᐅᕐᓴᐅᑎᓂᑦ ᐊᒻᒪᓗ ᐸᐃᕆᕕᓕᕆᓂᕐᒥᑦ**, ᐱᕈᕐᐸᓪᓕᐊᑎᑦᑎᔾᔪᑎᖃᕐᓗᑎᒃ ᐃᓚᒋᓂᐊᖅᑕᖏᓐᓂᒃ ᑮᓇᐅᔭᑎᒍᑦ ᐃᑲᔪᖅᑕᐅᕙᑦᑐᓂᑦ ᐃᓂᒋᔭᐅᖃᑦᑕᓂᐊᖅᑐᓂᑦ ᐊᒻᒪᓗ ᓈᒻᒪᑦᑐᒥᒃ ᐊᑭᖃᕐᓗᑎᒃ ᐊᑭᓕᕐᓱᐃᔾᔪᑎᖏᑦ ᐃᖅᑲᓇᐃᔭᖅᑎᓄᑦ ᖃᓂᒋᔭᖓᓂ 2025.
* ᐱᓇᐃᓗᑕᐅᕙᑦᑐᑦ ᐋᖅᑭᓪᓗᒋᑦ **ᐃᖅᑲᓇᐃᔭᖅᑎᐅᕙᑦᑐᑦ ᐊᒥᓲᓂᖏᓐᓂ ᐊᒻᒪᓗ ᐊᑭᓕᕐᓱᐃᔾᔪᑕᐅᕙᑦᑐᓂᑦ ᐊᔾᔨᒌᓂᑦ** ᐊᑐᖅᑕᐅᕙᑦᑐᓂᑦ ᐊᔾᔨᒌᑦᑐᒥᒃ−ᐃᓕᖅᑯᓯᖃᕐᕕᐅᔪᒪᕙᑦᑐᓄᑦ ᑲᑐᔾᔨᖃᑎᒌᓄᑦ ᖃᓂᒋᔭᖓᓂ 2030.

ᐊᑎᓕᐅᖅᑐᖅ, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ᐅᓪᓗᖓ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ᑎᑎᕋᕈᒃ ᐊᑏᑦ ᓱᖅᑯᐃᕋᔅᓴᐅᑎᐊᕐᓗᒍ ᐊᒻᒪᓗ ᐃᖅᑲᓇᐃᔮᕕᑦ ᑕᐃᔭᐅᔾᔪᓯᖓ ᑕᒫᓂ ᐊᑖᓂ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_